Document ID: 32009R0121

KOMISIJAS REGULA (EK) Nr. 121/2009
(2009. gada 9. februāris),
ar ko nosaka papildu summu, kas saskaņā ar Regulu (EK) Nr. 679/2007 par 2007./2008. tirdzniecības gadu jāizmaksā Bulgārijai par pārstrādei paredzētiem persikiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu,
ņemot vērā Komisijas 2007. gada 18. jūnija Regulu (EK) Nr. 679/2007, ar ko 2007./2008. tirdzniecības gadam nosaka atbalsta apjomu par persikiem, kas paredzēti pārstrādei (1), un jo īpaši tās 2. panta 1. punktu,
tā kā:
(1)
Piemērojot 39. panta 2. punktu Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), Bulgārija paziņoja Komisijai, ka saskaņā ar šo shēmu 2007./2008. tirdzniecības gadā piešķirts atbalsts 119,46 tonnu persiku pārstrādei. Pārstrādes slieksnis, kas šai valstij norādīts Padomes Regulas (EK) Nr. 2201/96 (3) III pielikumā, tādējādi nav pārsniegts. Tāpēc par minētajiem daudzumiem jāizmaksā papildu summa EUR 11,92 par tonnu.
(2)
Ražotāji no Rumānijas par 2007./2008. tirdzniecības gadu nav iesnieguši nevienu atbalsta pieprasījumu attiecībā uz pārstrādei paredzētiem persikiem. Tāpēc šajā dalībvalstī par minēto tirdzniecības gadu papildu summas netiek izmaksātas,
IR PIEŅĒMUSI ŠO REGULU.
1. pants
Pēc 2007./2008. tirdzniecības gada beigām saskaņā ar Regulas (EK) Nr. 679/2007 2. panta 1. punktu Bulgārijā izmaksā papildu summu EUR 11,92 apmērā par tonnu persiku, kas paredzēti pārstrādei.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 9. februārī

Labels: 3
17
5
6